Ռիչարդ Վ․ Գեյթս III

Ռիչարդ Վ. Գեյթս III (Richard W. Gates III, ), ամերիկյան քաղաքական խորհրդատու և լոբբիստ։ Փոլ Մանաֆորտի երկարամյա բիզնես գործընկերՆ Է։ 2016 թվականին՝ Դոնալդ Թրամփի նախագահական քարոզարշավի ժամանակ որպես ընտրական շտաբի մենեջեր աշխատելիս, զբաղեցրել է Մանաֆորտի տեղակալի պաշտոնը։ 2017 թվականի հոկտեմբերին Գեյթսին և Մանաֆորտին մեղադրանքներ են ներկայացվել՝ կապված Ուկրաինայում քաղաքական գործիչների խորհրդականներ աշխատելու հետ։

Վաղ տարիներ և կրթություն 
Գոդ Գեյթսը ԱՄՆ բանակի պաշտոնաթող փոխգնդապետ, Վիրջինիա նահանգի Փրինս Ջորջ քաղաքում հիմնված «Gates Group International» կառավարման և տեղեկատվական տեխնոլոգիաների ընկերության հիմնադիրն ու գործադիր տնօրեն Ռիչարդ Վ. Գեյթս Կրտսերի որդին է։ Մանուկ հասակում Գեյթսն ապրել է ԱՄՆ բանակի բազմաթիվ բազաներում, ինչպես երկրի ներսում, այնպես էլ արտասահմանում։ 

1994 թվականին ավարտել է Ուիլյամի և Մերիի քոլեջի կառավարման բաժինը։ Ավելի ուշ Ջորջ Վաշինգտոնի համալսարանի պետական քաղաքականության ոլորտում ստացել է մագիստրոսի կոչում։

Գործունեություն 
Իր գործունեության սկզբում Գեյթսը վերապատրաստվել է Վաշինգտոնում՝ «Black, Manafort, Stone and Kelly» (BMSK) խորհրդատվական ընկերությունում։ Այնտեղ Գեյթսը աշխատել է հանրապետականների լոբբիստ Ռիկ Դևիսի հետ՝ 2006 թվականի արդյունքում սկսելով աշխատել նրա և Մանաֆորտի համար «Davis Manafort» նոր խորհրդատվական ընկերության Կիևի գրասենյակում։ Գեյթսի հաճախորդների թվում էին Ուկրաինայի նախագահ Վիկտոր Յանուկովիչը և ռուս օլիգարխ Օլեգ Դերիպասկան, որոնք ստանձնեցին աշխատանքը, երբ 2008 թվականին Դևիսը լքեց ընկերությունը` աշխատելու Ջոն Մաքքեյնի նախագահական ընտրություններին։ Նրանք միասին կարևոր դերակատարություն ունեցան 2006 թվականին Մակքեյնի և Դերիպասկայի հանդիպումը կազմակերպելու գործում։

2016 թվականի հունիսին Դոնալդ Թրամփը վարձեց Մանաֆորտին՝ ղեկավարելու իր նախագահական ընտրարշավը, իսկ Գեյթսը հետևեց իր բիզնես գործընկերոջը։ Գեյթսը վարում էր ամենօրյա քարոզչական գործունեություն։ Նա ստանձնեց Մելանյա Թրամփի՝ 2016 թվականի Հանրապետական ազգային համագումարում ունեցած ելույթում բացահայտ գրագողության պատասխանատվությունը։ Գեյթսը մնացել է նախընտրական արշավում Մանաֆորտին պաշտոնանկ անելուց հետո, իսկ հետո աշխատանքի է անցել իբրև Հանրապետական ազգային կոմիտեի և Դոնալդ Թրամփի երդմնակալության կոմիտեի համար միջոցներ հավաքող։ Դրանից հետո նա օգնել է ստեղծել շահույթ չհետապնդող խումբ, որը կոչվում էր «America First Policies»՝ ի պաշտպանություն Թրամփի, բայց հեռացվել է կազմակերպությունից՝ «Manafort»-ի արտասահմանյան ընկերություններում ներգրավվելու պատճառով։

Մեղադրանք և կալանք 
2017 թվականի հոկտեմբերի 27-ին Մեծ դաշնային ժյուրին Գեյթսին և Մանաֆորտին մեղադրանքներ Է առաջադրել Ռոբերտ Մյուլերի ղեկավարությամբ հատուկ դատախազական հետաքննության շրջանակներում՝ 2016 թվականի ամերիկյան ընտրություններին ռուսական միջամտության և դրա հետ կապված հարցերի վերաբերյալ։ Երկու անձի մեղադրանք է առաջադրվել ԱՄՆ-ի դեմ դավադրության տասներկու մեղադրանքով՝ սուտ մատնություն, «տասնյակ միլիոնավոր դոլարներ» փողերի լվացում և Ուկրաինայում որպես օտարերկրյա գործակալ չգրանցվելու պահանջ, որը նշվում է «Արտասահմանյան գործակալների գրանցման մասին» օրենքով։ Մեղադրանքները վերաբերում են միայն նրանց՝ որպես խորհրդատուներ կատարելու աշխատանքին՝ ի շահ Ուկրաինայի ռուսամետ կառավարության, և ոչ մի կապ չունեն Թրամփի նախընտրական արշավի հետ։

2017 թվականի հոկտեմբերի 30-ին Մանաֆորտը և Գեյթսը հանձնվել են ՀԴԲ-ին և խնդրագիր ներկայացրել դատարան։ Մինչ դատավարությունը Մանաֆորտը և Գեյթսը ազատ են արձակվել 10 միլիոն և 5 միլիոն ԱՄՆ դոլար գրավի դիմաց։ Դատախազությունը նրանց որակել է որպես փախուստի ունակ, և նրանք ստիպված են եղել անձնագիր հանձնել, որից հետո նրանց նկատմամբ սահմանվել է տնային կալանք։

Ծանոթագրություններ 

ԱՄՆ-ի քաղաքական գործիչներ